FC Blokhus har fået en forrygende start på sæsonen i 2. division i fodbold. Lørdag slog holdet ambitiøse FC Fyn med 3-1.

Sejren sender FC Blokhus til tops i 2. division med 10 point sammen med Randers Freja. I den modsatte ende af tabellen kniber det fortsat for FC Hjørring, som ude tabte med 1-0 til Ikast. FC Hjørring er sidst i 2. division med bare et point for fire kampe. Hobro kravlede op på fjerdepladsen i rækken efter en 3-0 sejr på udebane over Næsby, mens OB og AaBs superligareserver spillede 1-1.